વ્યારા નગરપાલિકાના કર્મચારીઓએ તાપી જિલ્લા કલેકટરને આવેદનપત્ર આપતા જણાવ્યું હતું કે, સાતમા પગારપંચનો અમલ કરવા સરકારનો પરિપત્ર બહાર પડયો છે, પરંતુ નગરપાલિકાના કર્મચારીઓ માટે અલગથી શહેરી વિકાસ અને શહેરી ગૃહ નિર્માણ વિભાગમાંથી પરિપત્ર બહાર પાડવામાં આવે છે, ત્યારબાદ નગરપાલિકાઓએ તેમના જનરલ બોર્ડમાં ઠરાવ કરવો, પ્રથમ કલેકટર કચેરીએ દરખાસ્ત તથા પ્રાદેશિક નિયામકની કચેરી વગેરેમાંથી મંજૂરી માટે પસાર થવું પડે છે, લાંબી પ્રોસિજરમાં ઘણો સમય થઇ જતો હોવાથી એરિયર્સ વગેરેની રકમ નગરપાલિકા કચેરીઓ પર વધતી જાય છે, સરકારી ધોરણે મળતું પગાર પંચ મળવામાં લાંબો સમય નીકળી જાય છે, ત્યારે સરકારના પરિપત્રનો સીધો જ અમલ નગરપાલિકા કરી તેમના કર્મચારીઓને લાભો આપે તે બાબતે ચર્ચા વિચારણા કરી બહાલી આપવામાં આવે તે માટે જરૂરી કાર્યવાહી કરવી જોઇએ.